ตลาดหุ้นเอเชียส่วนใหญ่ปรับเพิ่มขึ้นเช้านี้ ขานรับภาคการผลิตสหรัฐสดใส
ตลาดหุ้นเอเชียส่วนใหญ่ปรับตัวเพิ่มขึ้นในช่วงเช้าวันนี้ หลังเงินเยนอ่อนค่าเกือบแตะระดับต่ำสุดในรอบ 12 ปีเมื่อเทียบเงินดอลลาร์ ขานรับภาคการผลิตของสหรัฐที่ยังคงขยายตัวได้ดีในเดือนพ.ค.
2 มิ.ย. 2558

สำนักข่าวอินโฟเควสท์ รายงานตลาดหุ้นเอเชียส่วนใหญ่ปรับตัวเพิ่มขึ้นในช่วงเช้าวันนี้ หลังเงินเยนอ่อนค่าเกือบแตะระดับต่ำสุดในรอบ 12 ปีเมื่อเทียบเงินดอลลาร์ ขานรับภาคการผลิตของสหรัฐที่ยังคงขยายตัวได้ดีในเดือนพ.ค.
อย่างไรก็ตาม ดัชนี MSCI Asia Pacific ขยับลง 0.1% แตะระดับ 150.98 จุด เมื่อเวลาประมาณ 9.00 น.ตามเวลาโตเกียว
ดัชนี NIKKEI 225 ตลาดหุ้นญี่ปุ่นเปิดวันนี้ที่ 20,604.67 จุด เพิ่มขึ้น 34.80 จุด, ดัชนี SSE Composite ตลาดหุ้นจีนเปิดวันนี้ที่ 4,844.70 จุด เพิ่มขึ้น 15.96 จุด, ดัชนี HSI ตลาดหุ้นฮ่องกงเปิดวันนี้ที่ 27,473.45 จุด ลดลง 123.71 จุด, ดัชนี TAIEX ตลาดหุ้นไต้หวันเปิดวันนี้ที่ 9,619.88 จุด ลดลง 5.81 จุด, ดัชนี KOSPI ตลาดหุ้นเกาหลีใต้เปิดวันนี้ที่ 2,102.62 จุด เพิ่มขึ้น 0.25 จุด, ดัชนี FTSE STI ตลาดหุ้นสิงคโปร์เปิดวันนี้ที่ 3,375.05 จุด ลดลง 17.06 จุด และดัชนี FBMKLCI ตลาดหุ้นมาเลเซียเปิดวันนี้ที่ 1,743.48 จุด เพิ่มขึ้น 0.07 จุด